L 37/60
HU
Az Európai Unió Hivatalos Lapja
2022.2.18.
A BIZOTTSÁG (EU) 2022/221 VÉGREHAJTÁSI HATÁROZATA (2022. február 16.) az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére az Egyesült Királyság által kifizetett egyes kiadásoknak az európai uniós finanszírozásból való kizárásáról (az értesítés a C(2022) 798. számú dokumentummal történt) (Csak az angol nyelvű szöveg hiteles)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 52. cikkére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergiaközösségből történő kilépéséről szóló megállapodás 131.
és 138. cikkével, a Mezőgazdasági Alapok Bizottságával folytatott konzultációt követően, mivel: (1)
Az 1306/2013/EU rendelet 52. cikkével összhangban a Bizottság köteles elvégezni a szükséges ellenőrzéseket, majd közölni az ellenőrzések eredményeit az Egyesült Királysággal, tudomásul venni az Egyesült Királyság észrevételeit, a megállapodás céljából kétoldalú megbeszélést kezdeményezni, valamint következtetéseit hivatalosan eljuttatni az Egyesült Királysághoz.
(2)
Az Egyesült Királyságnak lehetősége volt arra, hogy egyeztetési eljárás indítását kérje, de nem élt ezzel a lehetőséggel.
(3)
Az 1306/2013/EU rendelet értelmében csak azok a mezőgazdasági kiadások finanszírozhatók, amelyek teljesítésére az uniós jognak megfelelően került sor.
(4)
Az elvégzett ellenőrzések és a kétoldalú megbeszélés eredményei alapján az Egyesült Királyság által bejelentett kiadások egy része nem felel meg ennek a követelménynek, ezért nem finanszírozható az EMGA-ból, illetve az EMVA-ból.
(5)
Meg kell jelölni azokat az összegeket, amelyek nem ismerhetők el az EMGA-ból, illetve az EMVA-ból fedezhető kiadásként.
Ezek az összegek nem kapcsolódnak olyan kiadásokhoz, amelyek több mint 24 hónappal azt megelőzően merültek fel, hogy a Bizottság írásban értesítette az Egyesült Királyságot az ellenőrzések eredményeiről.
(6)
Az uniós finanszírozásból e határozat által kizárt összegek meghatározásakor az 1306/2013/EU rendelet 41. cikke szerinti csökkentéseket és felfüggesztéseket is indokolt figyelembe venni, tekintettel arra, hogy ezek a csökkentések és felfüggesztések ideiglenes jellegűek, és nem érintik az említett rendelet 51.
és 52. cikke alapján hozott határozatokat.
(7)
Az e határozat által érintett esetekben a Bizottság összefoglaló jelentésben közölte az Egyesült Királysággal az uniós jognak való meg nem felelés miatt kizárandó összegekről szóló értékelést (2).
(8)
Ez a határozat nem sérti azokat a pénzügyi következtetéseket, amelyeket a Bizottság az Európai Unió Bírósága által a 2021.
szeptember 30-án még folyamatban lévő ügyekben hozott ítéletek nyomán adott esetben levon,
(1) HL L 347., 2013.12.20., 549. o.
(2) Ares(2021)7820062